OpenLLM-France/wikimedia huggingface dataset:
# Xiguan meskita

Xiguan meskita (txinera tradizionalez: 西关清真寺; pinyinez: Xīguān Qīngzhēnsì), Txina ipar-mendebaldeko Lanzhou hirian dagoen meskita da.
Lanzhou bertako musulmanentzako ezezik kanpotik datozenentzako ere meskita garrantzitsua da, hala erlijio ikasketak egitera datozenentzat eta baita urtero errezatzera etortzen diren milaka musulmanentzat ere.

## Historia

Lanzhou hiriaren Xiguan kalearen mendebaldeko muturrean eraiki zuen Ming dinastiako Wanli enperadoreak XVI eta XVII mendeen artean. Qing dinastian zehar (1644-1911) hainbat berriztatze lan izan zituen. 1684 urtean berreraiki egin zen eta 1723 eta 1735 artean handitu egin zuten.
1990 urtean arabiar estiloko kupula gehitu zitzaion.

## Deskribapena

Arabiar estiloa eta txinatar estilo klasikoa konbinatzen ditu meskitak. 467 m$^2$-ko azalera du, hauetatik 141 m$^2$ errezutarako aretoak hartzen ditu. Areto nagusiaz gain Imanaren gela, eskola, logelak, biltegia eta idatzien gela ere badaude. Emakumezkoek errezatzeko gela bat ere badu.
Meskitak lau solairu ditu eta eraikinaren altuera 37 metrotakoa da. Lau minarete ere baditu erpin banatan. Errezutarako areto nagusia zirkularra da eta eraikina bera ere bai. 17 metrotako altuera duten 20 arkuk inguratzen dute erabat. Eraikin guztia kolore zurikoa da baina fatxadan irudi geometriko berde eta urdinak ageri ditu.
Meskita erauikinez inguratuta dago. Denda eta hotel ugari aurkitzen dira meskitatik gertu.

## Iruditegia

* Meskita.
* Mendebaldeko sarrera.
* Areto nagusia.

## Erreferentziak

* ↑ «Xiguan Mosque in Lanzhou» lanzhou.china.org.cn (Noiz kontsultatua: 2019-10-16).
* 1 2 (Ingelesez) «Xiguan Mosque | Tickets, Deals, Reviews, Family Holidays» TRIP.COM (Noiz kontsultatua: 2019-10-17).
* ↑ «Xiguan Mosque Xiguan Mosque» www.muslim2china.com (Noiz kontsultatua: 2019-07-07).
* 1 2 3 4 «Xiguan Mosque Xiguan Mosque» www.muslim2china.com (Noiz kontsultatua: 2019-06-24).
* 1 2 (Ingelesez) «Xiguan Mosque | Lanzhou Xiguan Mosque – Wendy Wei Tours» Wendy Wei Tours: Private Guilin Tours with amazing experiences across Southern China (Noiz kontsultatua: 2019-10-17).
* 1 2 (Ingelesez) Lanzhou Xiguan Mosque, West Cross Mosque Lanzhou « China Travel Tips – Tour-Beijing.com. (Noiz kontsultatua: 2019-06-24).

## Kanpo estekak

* Datuak: Q19841057
* Multimedia: Lanzhou Xiguan Mosque / Q19841057
# Xifengita

Xifengita elementu natiboak motako minerala da.

## Ezaugarriak

Xifengita elementu kimiko mineralaren formula kimikoa hau da: ${\ce {Fe5Si3}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Xifengite: Mineral information, data and localities.» www.mindat.org (Noiz kontsultatua: 12-05-2019).
# Xigang barrutia

Xigang barrutia (txinera tradizionalez: 西岗区) Txinako barruti bat da, Dalian barruan. Azken zentsuaren arabera 302.387 biztanle zituen 26.53 azaleran banatuta.

## Kanpo estekak

* Datuak: Q1331619
* Multimedia: Xigang District, Dalian / Q1331619
# Xigortze

Xigortzea zerbait su edo beste bero-iturri baten ukipenez zerbait, askotan elikagai bat, berotu eta lehortzea da, erre gabe, kolorea aldatzen denera arte. Ohikoa da gosarietan ogi-xigorkiak jatea, horien gainean gurina, marmelada edo olioa jarririk. Kafe-aleak ere xigortu egiten dira, kafearen zaporea indartzeko.

## Kanpo estekak

* Datuak: Q16519255
# Xigu Barrutia

Xigu Barrutia (txinera sinplifikatuz: 西固区; pinyineraz: Xīgù Qū), Wuhan osatzen duten barrutietako bat da. 2005eko erroldaren arabera, 320.000 biztanle bizi ziren 385,0 kilometro koadroko azaleran.

## Ikus, gainera

* Lanzhouren banaketa administratiboa

## Kanpo estekak

* (Txineraz) Xigu barrutiko kode postala.
* Datuak: Q123462
# Vinculo kalea (Iruñea)

Vinculo kalea Nafarroako hiriburua den Iruñeko Bigarren Zabalgunean dagoen kale bat da.

## Izena

Izena alboan duen 1527an hirian sortutako izen berdineko udal erakundeari zor dio. Erakunde hau hirinaren garestitzea edota espekulazioari aurka egiteko sortu zen, eta Iruñeko Udalak ordaindutako ogia egiteko ere bai.

## Kokapena

Iruñeko Bigarren Zabalgunean dago, Sarasate pasealekuan hasi eta Lizarra kalea eta Antso Nagusia kalearen arteko elkargunean amaitzen da.
Bestalde, Alondegi kalea eta García Castañón kalearekiko paraleloki doa.

## Ondarea

Kale honen inguruan honako eraikin eta leku nabarmenak daude:
* Posta Bulego Nagusia
* Vinculo kalearen 3. zenbakiko eraikina
* Vinculo plaza
* El Corte Inglés

## Kanpo estekak

* Datuak: Q25479817
# Vinco (Pennsylvania)

Vinco Ameriketako Estatu Batuetako erroldak esleitutako leku bat da. Cambria konderrian kokatuta dago, Pennsylvania estatuan. 1.487 biztanle ditu, 10,126024 kilometro koadroko azaleran banatuta.

## Ikus, gainera

* Cambria konderria

## Kanpo estekak

* Datuak: Q1182186
# Vinculo plaza (Iruñea)

Vinculo plaza Nafarroako hiriburua den Iruñeko Bigarren Zabalgunean dagoen plaza bat da.

## Kokapena

Vinculo kalea, Alondegi kalea, Lizarra kalea eta Antso Nagusia kalearen artean dago, Sarasate pasealekua eta Baluarte plazatik hurbil, eta El Corte Inglés merkataritza-gunearen alboan.

## Izena

Izena alboan duen 1527an hirian sortutako izen berdineko udal erakundeari zor dio. Erakunde hau hirinaren garestitzea edota espekulazioari aurka egiteko sortu zen, eta Iruñeko Udalak ordaindutako ogia egiteko ere bai.

## Ondarea

* El Corte Inglés
* Vinculo kalearen 3. zenbakiko eraikina

## Kanpo estekak

* Datuak: Q25479375
# Vinculo kalearen 3. zenbakiko eraikina

Vinculo kalearen 3. zenbakiko eraikina edota Lizarra kalearen 6. zenbakiko eraikina Nafarroako Iruñea hiriburuan dagoen eraikin bat da. Gaur egun azpialdean, hirian aski ezaguna den Koppo gozotegia dago.

## Kokalekua

Iruñeko Bigarren Zabalgunearen hasieran dago, Vinculo kalearen 3. zenbakiaren eta Lizarra kalearen 6. zenbakiaren artean, eta Vinculo plazaren parean eta Posta Bulego Nagusiaren alboan.

## Historia

1943-1945 artean Juan José Alzugaray gipuzkoar arkitektoak eta Eugenio Arraiza Vilella nafar arkitektoak eraiki zuen. Cementos Portland iruindar enpresaren egoitza izan zen, bere hizkiak atean ikusgai daude. Eraikina zuela 3 urte arte 1513an sortutako Vinculo erakundearen egoitza zegoen solairuan eraiki zen, José Joaquín Arazuri iruindar historialariaren arabera udal erakunde hau "hirin garestitzea eta espekulazioari aurre egiteko" sortu zen.

## Eraikina

Harriz eta adreilu gorriz egina dago.

## Kanpo estekak

* Lizarra kalearen 6. zenbakiko eraikinari buruzko informazioa (Gaztelaniaz)
* Vinculo kalearen 3. zenbakiko eraikinari buruzko informazioa (Gaztelaniaz)
* Datuak: Q25476274
# Usoa Zumeta

Usoa Zumeta Sanz (Donostia, Gipuzkoa, 1969ko urtarrilaren 17a) serigrafia-egile usurbildarra da. Jose Luis Zumetaren eta beste hainbat artistaren lanen serigrafiak egin ditu.

## Biografia

Usoa Zumeta Donostian jaio zen, 1969ko urtarrilaren 17an. Usurbilen hazi zen, eta gaur egun ere han bizi da. Aita Jose Luis Zumeta margolari ezaguna zuen, eta ama, berriz, Nani Sanz dendari donostiar erretiratua. Arte Ederrak ikasi zituen EHUn. Hasiera batean ikus-entzunezkoetara eta pinturara jo bazuen ere, gero pinturarekin bakarrik jarraitzea erabaki zuen. Bigarren mailan zegoela, serigrafia-ikastaro bat egin zuen Artelekun, eta hori izan da, berak dioenez, serigrafian egin duen formakuntza bakarra. Ikasle zela, aitak esan zion: “Serigrafia ikasten baduzu, nik lana emango dizut”. Eta horrela ekin zion serigrafiagintzaren ibilbideari.

## Ibilbide artistikoa

Lehendabizi aitaren lanak inprimatzen hasi zen, eta, gerora, beste artista batzuen lanak ere serigrafiatu ditu: Nestor Basterretxea, Dora Salazar, Blami, Juan Luis Goenaga, Judas Arrieta, Sistiaga, Miguel Balliache, Rafa Ruiz Balerdi, Koldobika Jauregi, Hugh McCarthy eta abar. Batzuetan, berak egiten dizkie proposamenak margolariei eta eskultoreei, eta elkarrekin lan egiten dute. Serigrafiak egiteko, eskuzko makinak erabiltzen ditu. Aita-alabek Usurbilgo Txikierdi auzoan 2012an eraikitako egurrezko estudioan egiten dute lan, nork bere txokoan, horrek bien arteko elkarlana errazten duelarik. Estudioaren goiko solairuan, erakusketak eta bestelako ekitaldiak egiten dituzte.

## Erakusketak

* Usoa Zumeta. Elkarlanean. Hamabost artistaren artelan grafikoak bildu dituen erakusketa Donostiako Aiete kultur etxean.

## Erreferentziak

* 1 2 3 4 5 6 Elkarrizketa Noaua aldizkarian, 2015eko otsailaren 13an. (Noiz kontsultatua: 2017/07/20).
* ↑ Sarasola, Ainhoa. «Elkarlanaren geruzak» Berria (Noiz kontsultatua: 2020-12-17).

## Ikus, gainera

* Elkarrizketa Noaua aldizkarian, 2015eko urtarrilaren 17an
* 2012an Jose Luis Zumetak egin eta Usoa Zumetak inprimatutako lan grafikoak
* Erakusketa-aretoaren inaugurazioa, 2017ko maiatzaren 2an
* (artikulua eta bideoa) Erakusketa-aretoari buruzko erreportajea Berria egunkarian eta BerriaTBn (2017/04/30) (artikuluaren egilea: Ainhoa Sarasola; bideoaren egilea: Lara Medinabeitia)
* Datuak: Q33126157
# Usoen Iturriak (Sevilla)

Usoen Iturriak, Usoen Glorieta izen ezezagunagoagatik ere deitua, Sevillako Amerikako Plazan kokatua dago, Maria Luisa Parkeari "Usoen Parkea" ezizena ematen dioten uso ugari bildu eta etengabe hegaldatzen duten bilgunea.
Parkera, Palmondoaren etorbidetik dagoen sarreran, "usoenak" bezala ezagutzen diren bi iturriak daude. Hasieran, hiru bikote ziren, horietatik, aipaturikoa baino geratzen ez delarik, hauek, 1933an zaharberrituak izan zirelarik. Eremu honen zaintza eza, nahikoa izan da beste lauak galdu izateko, baita oraindik mantentzen diren bietako bati burua mozteko ere.
Dirudienez, hona ez zen Plaza de la Alfalfan igandero egoten ziren azoka ibiltariekin amaitu zuen "hegazti gripe" ospetsua iritsi. Hala izan balitz, parkea ez litzateke dena izango.
Iturriak, 1964an egin eta kokatu ziren bertan.
Gertu, Mahai Muralaren Glorieta eta Erlojuaren Glorieta ditu.

## Kanpo estekak

* Datuak: Q8962971
* Multimedia: Fuente de las Palomas / Q8962971
# Usotegiko lepoa

Usotegiko lepoa 337 metroko altuera duen mendatea da, Landibarre, Ainhize-Monjolose eta Suhuskune artean dagoena. Ipar-mendebaldean Elhorretako Gaina (453 m) eta hego-mendebaldean Pagaburu (543 m) mendiak ditu.
RD-518 errepideak bertatik pasatzen da. Toponimoa bertan egiten duten usategitik datorkio. Betidanik egin duten arren, ehiza-sareak nahiko modernoak (1920) dira..

## Geologia

Kretazeo Berantiarreko flyscha nagusia da.

## Historia

Lepotik, Donejakue bideko bigarren mailako bide bat pasatzen zen Haranbeltzko ermitatik eta Behauneko ospitaletik pasatuz, horrela «Oztibarreko bidesari txarrak» saihestuz..

## Erreferentziak

* ↑ Rio, Bernard. (2000). Gisserot, Jean-Paul ed. Toutes les chasses du pigeon ramier. ISBN 978-2-87747-533-4..
* ↑ Urrutibehety, Clément. Union des chemins de Saint-Jacques en Basse-Navarre et en Navarre. .

## Kanpo estekak

* Datuak: Q110927807
* Multimedia: Col des Palombières / Q110927807
# Usparitxa

    Artikulu hau Muxikako auzoari buruzkoa da; Usparitza doktorea gaitzat duena beste hau da: «Juan Antonio Usparitza»
Usparitxa Muxika udalerriko auzoa da. 2008ko urtarrilaren 1eko erroldaren arabera, 179 biztanle ditu.

## Deskribapena

Muxikak udalerriaren erdigunean dago gutxi gora-behera, Oka ibaiaren haranetik baino goraxeago mendebaldeko maldetan. Auzoko eliza txikia, baseliza bat, San Migel goiangeruarena, monumentu izendatuta dago. Ondoan da Jauregi izeneko baserria, eta etxe hartakoek eraiki omen zuten baseliza duela zenbait mende, Jauregi jaunak, bere emaztearentzat. Jauregi andereak egunero errezatzen omen zuen baselizan, baina igande eta jai egunetan berriz, Ziortzara joaten omen zen meza entzutera zaldi zuri baten gainean.
Baserri horrek berak jabez aldatu ondoren, Enbeita familia bizi izan zen han. Han jaioak dira Kepa Enbeita "Urretxindorra" eta haren seme Balendin Enbeita.

## Demografia eta biztanleria

Usparitxako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 160 | 166 | 173 | 173 | 176 | 175 | 176 | 180 | 179 |

## Iruditegia

* Enbeitatarren Jauregi baserria, 20. mendearen hasieran.
* Jauregi baserria, 2021. urtean.
* Usparitxako etxe bat, Gernikako piperrak zintzilik.
* San Migel baseliza.

## Erreferentziak

* ↑ Enbeita, Onintza. (2002-11-17). «Armarrien herrian, Muxikan» Argia (Noiz kontsultatua: 2021-12-08).

## Kanpo estekak

* Datuak: Q12268768
* Multimedia: Usparitxa / Q12268768
# Ussana

Ussana Cagliariko (Sardinia, Italia) udalerria da.

## Kanpo estekak

* Datuak: Q285432
* Multimedia: Ussana / Q285432
# Usotegieta

Usotegieta, Bizkaia probintzian topa dezakegun euskal mendia da. Usotegieta mendia, Usategieta bezala ere ezagutua, 1188 altuera duen eta Bizkaia probintzian topatzen den mendi bat da. Kokapen zehatza 43.043961 eta -2.821068 da. Mendi hontara ondorengo igoera puntuetatik igo daiteke: Baranbio, Ibarra, Zeanuri.

## Kanpo estekak

Usotegieta, http://www.euskal-herria.org/.
# Usovita

Usovita haluro motako minerala da.

## Ezaugarriak

Usovita haluro mineralaren formula kimikoa hau da: ${\ce {Ba2CaMgAl2F14}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Usovite: Mineral information, data and localities.» www.mindat.org (Noiz kontsultatua: 12-05-2019).
# Usparitza (argipena)

Usparitza izenak hainbat adiera du:
Deitura gisa:
# Villyaellenita

Villyaellenita fosfato motako minerala da eta hureaulita taldearen kidea da.

## Ezaugarriak

Villyaellenita fosfato mineralaren formula kimikoa hau da: ${\ce {MnMn2Ca2(AsO4)2(HAsO4)2 * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Villyaellenite: Mineral information, data and localities.» www.mindat.org (Noiz kontsultatua: 12-05-2019).
# Villárdiga

Villárdiga Zamorako probintziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 99 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1766950
* Multimedia: Villárdiga / Q1766950
# Villán de Tordesillas

Villán de Tordesillas Valladolideko udalerria da, Montes Torozos eskualdean dagoena.
2009ko urtarrilaren 1eko erroldaren arabera 144 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1921068
* Multimedia: Villán de Tordesillas / Q1921068
# Villy (Yonne)

Villy Frantziako udalerria da, Yonne departamenduan dagoena, Borgoina-Franche-Comté eskualdean. 2013an 114 biztanle zituen.

## Demografia
### Biztanleria

2007an Villy udalerrian erroldatutako biztanleak 114 ziren. Familiak 48 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 58 etxebizitza zeuden, 51 familiaren etxebizitza nagusia ziren, 1 bigarren erresidentzia bat zen eta 6 hutsik zeuden. 54 etxeak ziren eta 4 apartamentuak ziren. 51 etxebizitza nagusietatik 38 bere jabearen bizilekua ziren, 11 alokairuan okupaturik zeuden eta 2 doan lagata zeuden; 4 etxek bi gela zituzten, 9 etxek hiru zituzten, 15 etxek lau zituzten eta 23 etxek bost zituzten. 33 etxek euren parking plaza propioa zuten azpian. 29 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Villy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 4 |
| 4 | 75-79 | 8 |
| 8 | 70-74 | 0 |
| 4 | 65-69 | 4 |
| 0 | 60-64 | 0 |
| 4 | 55-59 | 4 |
| 4 | 50-54 | 4 |
| 4 | 45-49 | 8 |
| 0 | 40-44 | 0 |
| 8 | 35-39 | 4 |
| 8 | 30-34 | 0 |
| 4 | 25-29 | 0 |
| 12 | 20-24 | 0 |
| 4 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 66 ziren, horien artean 54 aktiboak ziren eta 12 inaktiboak ziren. 54 pertsona aktiboetatik 50 lanean zeuden (27 gizon eta 23 emakume) eta 4 langabezian zeuden (4 gizon). 12 pertsona inaktiboetatik 8 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.

### Diru sarrerak

2009an Villy udalerrian 49 unitate fiskal zeuden, 105,5 pertsonek osaturik. Pertsona bakoitzeko diru-sarrera fiskalaren mediana urteko 25.016 euro zen.

### Ekonomia jarduerak

2007an herrian zegoen saltoki bakarra zerbitzu enpresa batena zen.
2000. urtean Villy udalerrian 10 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q130277
* Multimedia: Villy (Yonne) / Q130277
# Xoldoko gaina

Xoldoko gaina, Lapurdi probintzian topa dezakegun euskal mendia da. Mendi apala da, iratze eta otadiz jantzia, gain zabalekoa. Bidasoa aldekoa du isurialde zakarrena eta Biriatu aldera luzatzen den harri-gorrizko gandor luzeak atontzen du alde hartako ikuspegia. Manttale eta bien artean urtegi txiki bat dago, hesiz inguratua. Markatutako hainbat ibilbidek zeharkatzen dituzte bere isurialdeak, GR10a horietako bat, Biriatura jaisteko. Historiaurreko hilarri ugari aurkitu da bere IEko hegietan.

## Kanpo estekak

Xoldoko gaina, http://www.euskal-herria.org/.
# Xocourt

Xocourt Frantziako udalerri bat da, Mosela departamenduan dagoena, Ekialde Handia eskualdean. 2013an 74 biztanle zituen.

## Demografia
### Biztanleria

2007an Xocourt udalerrian erroldatutako biztanleak 74 ziren. Familiak 25 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 13 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 29 etxebizitza zeuden, 28 familiaren etxebizitza nagusia ziren eta 1 bigarren erresidentzia bat zen. 28 etxeak ziren eta 1apartamentu bat zen. 28 etxebizitza nagusietatik 25 bere jabearen bizilekua ziren, 1 alokairuan okupaturik zegoen eta 2 doan lagata zeuden; 1ek bi gela zituen, 2 etxek hiru zituzten, 4 etxek lau zituzten eta 20 etxek bost zituzten. 28 etxek euren parking plaza propioa zuten azpian. 9 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Xocourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 0 |
| 4 | 65-69 | 0 |
| 0 | 60-64 | 0 |
| 4 | 55-59 | 0 |
| 0 | 50-54 | 4 |
| 0 | 45-49 | 0 |
| 0 | 40-44 | 4 |
| 4 | 35-39 | 4 |
| 4 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 8 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 43 ziren, horien artean 33 aktiboak ziren eta 10 inaktiboak ziren. 33 pertsona aktiboetatik 31 lanean zeuden (18 gizon eta 13 emakume) eta 2 langabezian zeuden (1 gizon eta 1 emakume). 10 pertsona inaktiboetatik 1 erretiraturik zegoen, 4 ikasten zeuden eta 5 "bestelako inaktibo" gisa sailkaturik zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21661
* Multimedia: Xocourt / Q21661
# Xois

Xois (grezieraz Ξόις, Estrabon XVII, 802. orr, Ptolomeo IV 5 50; Ξόης, Steph.B.), herri oso zahar eta handi bat izan zen, Nilo ibaiaren deltaren erdialdetik oso gertu zegoena, Egipton, Khasuut antzinako herri egiptoarra bezala identifikatua.
Niloren adar Sebennitoar eta Fatnitiarrak eratutako uharte batean finkatuta zegoen. Sebennitar nomoaren barnean egon zen, beranduago, bere nomo propioko, Xoistarra deituriko Behe Egiptoko IV. nomoko hiriburu izan zelarik.
Manetonen arabera, Egiptoko XIV. dinastia, euren jatorria Xoisen zuten 76 faraoiz osatuta egon zen. Dinastia hau, hiksoen aurrekoa izan zen. Litekeena da, Xois, lur zingiratsuetan zuen kokapenagatik, ibaiaren adarrek osatutakoak, deltaren hiksoar okupaziotik at geratu izana, edo, beharbada, inbaditzaileek errespetatu egin zuten zerga bat ordainduz.
Ustez, batzurentzat, Herodotok aipatzen duen Papremis da (II, 59 III, 12). Champollionek, Xois, egungo Saja, Sakha edo Sakkratik gertu identifikatu zuen (l'Egypte sous les Pharaons, II. liburukia, 214. orrialdea), Xeos koptoaren eta antzinako egiptoerazko Skhooren izen arabiarra dena (Niebuhr, Bidaiak, I. liburukia, 75. orrialdea). Tamiathisetik Menfiserako bidea, Xoisetik igaro zen.

## Kanpo estekak

* Datuak: Q1068140
* Multimedia: Sakha, Kafr el-Sheikh / Q1068140
# Xodos

Xodos (ofizialki Chodos/Xodos) Valentziar Erkidegoko udalerria da, Alcalatén eskualdean eta Castellóko probintzian kokatua.
44,3 km²-ko azalera du eta 2005ean 136 biztanle zituen.

## Kanpo estekak

* Datuak: Q1768688
* Multimedia: Xodos / Q1768688
# Xoldokogaina

Xoldokogaina, Xoldoko gaina edota Xoldo Lapurdiko mendi bat da. Biriatu udalerriko lursailetan dago, Nafarroako eta Gipuzkoako mugan. Mendi honetara igotzeko ohiko abiapuntuak Kurleku (ordu 1), Biriatu udalerria (1 ord. 30 min.) eta Ibardin (1 ord. 45 min.) dira. Inguruan Manddale (573 m.) mendia du.
Bizkaiko golkotik hasi eta Ipar Euskal Herria eta Hego Euskal Herriko mugari jarraituz Pirinioetako lehenbiziko mendia da. Bidasoa ibaiak bere hegoaldeko magala inguratzen du, Txingudiko padura eta Endarlatsako zubiaren artean hedatzen delarik.
Mendi honen iparraldeko magalan Untsin errekak iturburua du eta bere ibilbidearen amaieran urak Donibane Lohizuneko badian itsasoratzeen ditu. Bestaldea, iparraldeko magalean izen berdineko Xoldokogainako urtegia ere badago.

## Galeria

* Xoldoko itzulia. Kartela
* Xoldo mendia Biriatutik
* Xoldoko haitzak
* Xoldokogaina 2016
* Gorostidia Osin zelaian

## Kanpo estekak

* Xoldokogaina. Luberri.net
* Datuak: Q20492776
* Multimedia: Xoldokogaina / Q20492776
# Xoldokogainako urtegia

Xoldokogainako urtegia Lapurdiko Biriatu udalerrian dagoen urtegi bat da. Xoldokogaina mendiaren iparraldeko magalean dago, leku honetan Xoldokogaina mendi magaletik beheruntz datozteen errekatxoen urak pilatuz Untsin errekaren iturburua dago, bere urak Donibane Lohizuneko badian itsasoratzen direlarik.

## Erreferentziak

* ↑ «XOLDOKOGAINA - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-03-31).

## Kanpo estekak

* Datuak: Q20492777